BECL ปันผลกลางปี55สตางค์
บอร์ดทางด่วนกรุงเทพมีมติอนุมัติจ่ายเงินปันผลระหว่างกาล 0.55 บาทต่อหุ้น
26 ส.ค. 2553

บอร์ดทางด่วนกรุงเทพมีมติอนุมัติจ่ายเงินปันผลระหว่างกาล 0.55 บาทต่อหุ้น
นางพเยาว์  มริตตนะพร    กรรมการผู้จัดการ   บริษัท ทางด่วนกรุงเทพ  (BECL) เปิดเผยว่า ที่ประชุมคณะกรรมการเมื่อวันที่  25 สิงหาคม 2553   มีมติอนุมัติการจ่ายเงินปันผลแก่ผู้ถือหุ้น โดย ให้จ่ายเงินปันผลระหว่างกาลจากกำไรสุทธิตามงบการเงินรวมสำหรับผลประกอบการงวด 6 เดือนตั้งแต่วันที่ 1 มกราคมถึงวันที่ 30 มิถุนายน 2553 แก่ผู้ถือหุ้นในอัตราหุ้นละ 0.55 บาท รวมเป็นเงินทั้งสิ้น 423,500,000 บาท  
ทั้งนี้จะมี กำหนดรายชื่อผู้ถือหุ้นที่มีสิทธิรับเงินปันผลระหว่างกาลในวันพุธที่ 8 กันยายน 2553 และ จะปิดสมุดทะเบียนในวันพฤหัสบดีที่ 9 กันยายน 2553
อย่างไรก็ตามในงวดครึ่งปี 2553 BECLมีกำไรสุทธิ 882.97 ล้านบาทมีกำไรสุทธิต่อหุ้น 1.07 บาท และ ล่าสุดราคาหุ้น BECL อยู่ที่ 18.80 บาทเพิ่มขึ้น 0.20 บาทและการที่บริษัทปันผลในอัตราหุ้นละ 0.55 บาทเท่ากับว่าแจกผลตอบแทนเงินปันผลให้กับผู้ถือหุ้นในอัตรา 2.92 %